Nuntaşii au ''defilat'' cu bolizi de lux, covoare roşii, remorci şi cărucioare pline cu mâncare. Pe o platformă a fost expusă inclusiv rochia miresei.
"Cei doi organizatori, bărbaţi, au fost sancţionaţi contravenţional conform OG nr 43/1997 R privind regimul juridic al drumurilor cu câte 6.000 de lei fiecare", a precizat IPJ Teleorman.
Amenzi de 12.000 de lei după nunta faraonică din Buzescu
Tot în cursul zilei de duminică, atunci când în mass-media au apărut imagini şi informaţii despre ce s-a întâmplat la Buzeşti, IPJ Teleorman a precizat că a deschis un dosar penal şi face cercetări pentru blocarea sau îngreunarea circulaţiei.
"În ziua de 10 mai a.c., poliţiştii din cadrul Serviciului Rutier Teleorman s-au sesizat din oficiu şi au întocmit dosar penal în care se efectuează cercetări pentru blocarea sau îngreunarea circulaţiei", a susţinut IPJ Teleorman.
Poliţia a informat că a fost prezentă în zona unde a avut loc evenimentul, dar "nu pentru a a facilita deplasarea cortegiului", ci pentru a asigura ordinea şi liniştea publică, precum şi fluidizarea circulaţiei.